પેટ્રો ઉત્પાદનોની મોંઘવારી વિરૂદ્ધ કોંગ્રેસના બીજા ચરણના અભિયાનની તૈયારીની વાત કોંગ્રેસ પ્રવકતા રણદીપ સુરજેવાલાએ પણ કરી. આ વિષે પુછવામાં આવતા તેમણે કહ્યું કે જનતા મુશ્કેલી બાબત બેપરવાહ મોદી સરકાર વિરૂદ્ધનું આંદોલન ભારત બંધથી પુરૂ નહીં થાય પરંતુ રાજ્યોમાં પણ અલગ અલગ રીતે આંદોલનની રૂપરેખા બનાવાઈ રહી છે. સુરજેવાલાએ વિપક્ષોમાં આગળ પણ સહકાર પર જોર દેવાની પવારની વાતની પુષ્ટિ કરી હતી.